Almaniya Federal Kəşfiyyat Xidməti
Almaniya Federal Kəşfiyyat Xidməti (alm. Bundesnachrichtendienst‎, BND) — Almaniya Federal Kansleri İdarəsinin nəzarəti altında olan alman xarici kəşfiyyat xidməti. Qərargahı ilk olaraq Münhen yaxınlığındakı Pullachda yerləşmişdi. 2017-ci ildə Berlinin Mitte rayonunda bu idarə üçün yeni binalar kompleksinin tikintisi başa çatıb, bundan sonra işçilərin Pullaxdan Berlinə köçürülməsinə başlanılıb. BND-nin dünya üzrə 300-ə yaxın rəsmi filialı var. İdarənin əməkdaşları 7 minə yaxın peşəkar işçidən ibarətdir ki, onlardan 2 mini xaricdə kəşfiyyat məlumatlarının toplanması ilə məşğuldur. İllik büdcəsi (2009) 460 milyon avro təşkil edir.